
PËR NJË NDRYSHIM NE LIGJIN NR.113/2021, “PËR NJË NDRYSHIM NË LIGJIN NR.8438, DATË 28.12.1998, “PËR TATIMIN  MBI TË ARDHURAT”, TË NDRYSHUAR”

Në mbështetje të nenit 101 të Kushtetutës, me propozimin e ministrit të Financave dhe Ekonomisë, Këshilli i Ministrave

VENDOSI:

Neni 1

Në nenin 2, të ligjit nr.113/2021, “Për një ndryshim në ligjin nr.8438,  datë 28.12.1998, “Për tatimin mbi të ardhurat”, të ndryshuar”, fjalët “... duke filluar nga data 1 korrik 2022 ...” zëvendësohen me “... duke filluar nga data 1 prill 2022 ...”.

Neni 2

Ky akt normativ hyn në fuqi menjëherë dhe botohet në Fletoren Zyrtare. 

